ई छथि मैथिली फ़िल्मक प्रथम खलनायक भूमिका केनहार अभिनेता सह नेता कमलनाथ सिंह ठाकुर । मैथिली भाषाक पहिल फ़िल्म " ममता गाबय गीत" में शसक्त अभिनय लेल अपन जमानाक बहु चर्चित कलाकार रहि चुकल छथि। अभिनय के उपरान्त कमलनाथ सिंह ठाकुर राजनीति में अयलाह आ क्या बेर विधायक व विधान पार्षद तक रही चुकल छथि। " ममता गाबय गीत" में हिनक डायलॉग " आब कहू मन केहन करैया" वोहि समय में प्रत्येक मैथिलक जुबान पर चढि गेल छल आर एखन धरि लोक अहि संबादक प्रयोग कय रहल छथि। एहन कलाकार पर समस्त मैथिल के गर्व अहि।
 ई छथि मैथिली / हिन्दी रंगमंचक कलाकार आ फ़िल्म/ सिरीयल अभिनेता दिनेश मिश्रा जी । दिनेश जी मैथिली फ़िल्म " पिया संग प्रीत कोना हम करब " आर " हमर अप्पन गाम अप्पन लोक" में सशक्त अभिनयक परिचय द चुकल छथि। प्रसारित मैथिलिक पहिल सिरीयल " नयन ने तिरपित भेल" से हो अभिनय केने छथि । वर्तमान में दिनेश जी एकटा मैथिली फ़िल्मक निर्माण संबंधी परियोजना के मूर्त रुप देब में लागल छथि ।
 मूलतः गोड्डा जिलाक रहनिहार ज्ञानेश्वर दूबे प्रतिभा संपन्न लोकप्रिय गायक आ संगीत निर्देशक छथि जिनकर मधुर आवाज हृदय सं निकलैत अछि आ दर्शकक हृदय के आह्लादित कय दैत अछि।
 पटना यूनिवर्सिटी सं साईंस आ लॉ ग्रेजुयेट ज्ञानेश्वर जी (आब सं ज्ञानू जी) के संगीतक शिक्षा अपन दादा श्री कान्तिप्रसाद दूबे जी सं प्राप्त भेल छलनि। श्री कान्तिप्रसाद दूबे अपन समयक भारतीय क्लासिकल संगीतक बड्ड पैघ विद्वान छलाह। बाद में, ज्ञानू जी पंडित प्रह्लाद मिश्रा जीक शिष्य बनि कय संगीतक शिक्षा लेलनि।
 प्राथमिक प्रशिक्षण केर उपरान्त , ज्ञानेश्वर दूबे जी संगीतक एक्टा अति प्रतिभाशाली व्यक्तित्व श्री मोहिन्द्रजीत सिंह, जिनका आजुक कयकटा कलाकार के स्टार बनाबक श्रेय भेटल छनि, के सान्निध्य आ प्रभाव में एलाह। ज्ञानू जी संगीत संस्थान सं सेहो जूडि गेला आ वोकल क्लासिकल संगीत में डिप्लोमा प्राप्त केलनि। हुनका के परीक्षा में प्रथम स्थान लायबक लेल गोल्ड मेडल प्रदान कयल गेल छलनि। अतबा नहिं, लखनऊ में आयोजित प्रथम इन्टरनेशनल यूथ फ़ेस्टिवल में सेहो ज्ञानू जी के सर्वोत्तम गाययक पुरस्कार देल गेल छलनि।
 गजलक अपन पहिल अल्बम "जाम-पे-जाम" (टी सीरीज द्वारा रिलीज) आ "जाम-ए-गजल" (टी सीरीज) केर अभूतपूर्व सफ़लता के बाद ज्ञानेश्वर दूबे जीक नाम कम समय में ही नहिं केवल भारत वरन विदेशो में सेहो संगीत प्रेमीक बीच काफ़ी लोकप्रिय आ चर्चित भ गेलाह।
 हुनकर अल्बम " टना टन घंटी बाजय" (सीएमके म्युजिक),"पान येलइये मखान येलईये" (S. S. B. T Series), "चल चाहक दोकान में" (S. S. B. T Series), "सोलहे बरस में" (सुमित कसेट कम्पनी), "गोरकी कनिया"(अलंकार म्युजिक), "बाप रौ बाप" (INA Music) एवं "होली का हुड़दंग" (टी सीरीज) आदि सब उम्रक लोकक बीच काफ़ी लोकप्रिय भेल छल।
 हुनकर भजन संग्रह में "जय बम भोले"(पीके कॉम्युनिकेशन),"चलो बुलावा शंकर जी का" (शिवा ऑडियो)," कांवर का घुंघरु बाजय" (टी सीरीज) आ "मां की महिमा"(अलंकार म्युजिक) आदि किछु चर्चित नाम अहि।
 ज्ञानेश्वर जी किछु हिन्दी पॉप एलबम जेना " ओ डार्लिंग" (टी सीरीज), "हॉट पैंट में" (इंडिया म्युजिक) आ "कमाल है धमाल है" (गौरव आर्ट इन्टरनेशनल) आदि के अपन मधुर आवाज सं सजेने छथि।
 ज्ञानेश्वर दूबे जी बहुत रासे टीवी सीरियल आ फ़िल्म में सेहो गेने छथि जाहि में किछु महत्वपूर्ण नाम अहि-" संकल्प" (हिन्दी सीरियल),"कैकयी"(हिन्दी सीरियल ), " मृच्छकटिकम " (संस्कृत सीरियल), आ "वासवदत्त" (संस्कृत सीरियल) आदि में पार्श्व गायनक संग संग धनपत मेहता प्रोडक्सनक हिन्दी फ़ीचर फ़िल्म "हम बच्चे हिन्दुस्तान के", "धारावी' ( हिन्दी फ़ीचर फ़िल्म), टेलीफ़िल्म " लाईलाज", डी मेहता प्रोडक्सनक हिन्दी फ़िल्म "करोड़ों में एक", भाग्यश्री आ हिमालय द्वारा अभिनित फ़िल्म "पायल", फ़िल्म 'कातिल कौन" एवं मोहिन्दरजीत सिंह द्वारा संगीतबद्ध हिन्दी फ़िल्म "गैरतमंद" आदि ।
 ज्ञानेश्वर जी गीत गायनक अलावा हिन्दी आ मैथिली फ़िल्मक लेल संगीत निर्देशकक भूमिका सेही निभौने छथि। हिन्दी फ़िल्म " तुझको पुकारे" (बलवंत शास्त्रीक), मैथिली फ़िल्म " आउ पिया हमर नगरी", "कखन हरब दुख मोर", "घुईर के आओत बसंत" आ "सेनुरिया" आदि में हिनकर संगीत आ गायन श्रवणीय अछि। आइयो लोक "कखन हरब दुख मोर" में हिनका द्वारा गावल विद्यापतिक गीत बड चाव सं सुनैत अछि आ मॉने मॉन आह्लादित होयत छथि।
 4.
 4.
 ई छथि नीलेश दीपक. . . सौभाग्य मिथिला टीवी'क चर्चित धारावाहिक "जंगला-मंगला"क मुख्य अभिनेता । मूलतः गाम-मौआही, जिला-मधुबनी के रहनिहार निलेश कुमार दीपक जी थियेटर आ मिडिया के क्षेत्र में एकटा सक्रिय नाम छथि आ संगहि, मैथिली टीवी आ सिनेमा में उभरैत नीक कलाकार। निलेश दीपक जी संगीत नाटक अकादमी, नई दिल्ली द्वारा आयोजित आ सतीश आनन्द द्वारा निर्देशित "युवा रंगकर्मी नाट्य कार्यशाला" में प्रशिक्षित तथा संस्कृति मंत्रालय, भारत सरकार द्वारा थियेटरक क्षेत्र में प्रदान कयल जाय बला " नेशनल स्कॉलर्शिप" प्राप्त कलाकार छथि। IPTA, मधुबनी द्वारा 2000 में आयोजित मधुबनी थियेटर वर्कशॉप में सेहो भाग लेने रहथि।
 निलेश दीपक जी कयकटा नाटक में नीक अभिनय केने छथि जाहि में "बगदाद" (कृति जैन), "विद्योत्मा" (मोहन महर्षि), "औरंगजेब" (के एस राजेन्द्रन)," महादेवी वर्मा" (स्मृति रेखा),"चिमटे वाले बाबा" (के एस राजेन्द्रन), "जल डमरु बाजे" (प्रकाश झा),"बिजुलिया भौजी" (के एन झा), " समर यात्रा" (प्रेम मटियानी),"मुक्ति पर्व"(प्रकाश झा) आदि किछु प्रमुख नाम अहि।
 थियेटर के अतिरिक्त, निलेश दीपक जी टीवी सीरियल आ फ़िल्म में सेहो नीक काज केने छथि। सौभाग्य मिथिला टीवी चैनल पर प्रसारित कयल जा रहल मैथिली भाषाक हास्य सीरियल " जंगला मंगला" में जंगलाक भूमिका निभौने छथि । डॉक्यूमेंटरी फ़िल्म " मिथिला के रंग जीवन के संग" में सफ़ल अभिनय केने छथि। डीडी नेशनल चैनलक लेल एकटा आर सीरियल में हिनकर काज चलि रहल अछि।
 Maithil Actors/Directors In Bollywood. . (compiled by Bhaskar Jha)
22. दीपक शर्मा सुपौल जब वी मेट (दूल्हा)
34. रवि एच कश्यप (झा)
34. रवि एच कश्यप (झा)
मैथिली फ़िल्म निर्माण के क्षेत्र में दोसर पीढीक सुप्रसिद्ध युवा निर्देशक सब में मनोज झाक अपन नीक स्थान छनि। नवतुरिया कलाकार के फ़िल्म में अवसर प्रदान करबाक लेल प्रसिद्ध मनोज जी "गरीबक बेटी" नामक फ़िल्म के निर्माण के संगहि फ़िल्म निर्माण में कदम रखलाह। आर ताबरतोर "चारु धाम", "मायक कर्ज", "सुहागिन", "हमर अप्पन गाम अप्पन लोक" आदिक निर्माण करिकय खूब नाम अर्जित करैत गेलाह।
 समय में मनोज जी "खुरलुच्ची" फ़िल्मक निर्माण में लागल छथि जाहि में शुभ नारायण झा, दिनेश मिश्रा, मिथिलेश चौरसिया आदि नीक कलाकारक धमाचौकड़ी अछि। विश्वस्त सूत्रक मुताबिक "चारु धाम", 'मायक कर्ज" आ "हमर अप्पन गाम अप्पन लोक" समय पर प्रदर्शित होयबाक लेल तैयार अछि।
 मनोज जी अंगेजी फ़िल्म " ए डांस ऑफ़ रिवेंज " आर हिन्दी फ़िल्म " बुद्धम शरणम गच्छामि" आदिक निर्देशन सेहो केने छथि। मनोज जी द्वारा निर्देशित भोजपुरी फ़िल्म " बिजुलिया भौजी" एखन निर्माणाधीन अछि । अहि फ़िल्मक अलावे, मनोज जी के कतेक रासे डॉक्यूमेन्टरी फ़िल्म के सफ़ल निर्देशन कारबाक श्रेय भेटल छनि !
 मिथिलाक आंगन सं आयल कला आ संगीत क्षेत्र में अपन पक्का स्थान बनाबक लेल तत्पर एक बहुमुखी कलाकार विनोद ग्वार जी अपन गायन आ अभिनय सं समस्त मिथिलावासीक माथ गर्व सं ऊठा रहल छथि। सूफ़ी कलाम आ भक्ति गीत के लेल उपयुक्त मधुर स्वरक धनी विनोद जी मुम्बई स्थित सामाजिक-सांस्कृतिक संगठन "कजरी" के तत्ववधान में देश विदेश के अनेक भाग में अपन गायकीक सफ़ल आ सुन्दर प्रदर्शन कय रहल छथि। 1993 में स्थापित "कजरी" के संस्थापक सदस्य विनोद जी ईप्टा (IPTA) के एकटा सक्रिय सदस्य छथि एवं अपन रंगमंचीय अभिनयक प्रदर्शन से हो बड नीक जका कय रहल छथि।
 मूलतः मधुबनी के रहनिहार विनोद ग्वार जी क्लासिकल गीतक शिक्षा गुरु श्री गजानन सलूंके (किरण घराना) तथा क्लासिकल संगीतक विधिवत शिक्षा गंधर्व महाविद्यालय, मिराज, महाराष्ट्र में प्राप्त केने छथि।
 विनोद जी के स्वर साधना के आधार पर हि हुनका कयकटा फ़िल्म आ सीरियल में सर्वप्रथम बैकग्राऊन्ड आलाप देबकय सुवसर प्राप्त भेल छनि जाहि में निखिल के संगित निर्देशन में फ़िल्म "चांद बुझ गया", अजय के संगीत निर्देशन में फ़िल्म "सौतन" किछु महत्वपूर्ण नाम अहि। संगहि, प्लेबैक गायकक रुप में विनोद जी के फ़िल्म "सौतन", "देख भाई देख"(ऋचा शर्मा के संग), "जय जय सुन्दरकांड", कन्नड़ फ़िल्म " ईब्बानी" आदि में गीत गाबय के अवसर भेटलनि ।
 विनोद जी प्रसिद्ध फ़िल्म निर्देशक तथा संगीतकार मुरलीधर जीक मैथिली फ़िल्म "सजना के अंगना में सोलह सिंगार" में 3टा गीत गाबअय के अतिरिक्त अपन अभिनयक जलवा सेहो देखेने छथि। मुरलीधर जी के संग हिनका द्वारा गावल गीत "इन्दिरा आवास के रुपैया, सबटा खा गेल मुखिया" बहुते लोकप्रिय अछि । संगहि अहि फ़िल्म में हिनकर अभिनयक प्रशंसा खूब कयल जा रहल अछि।
 Subscribe to: Posts (Atom)